Public procurement notice: Contract Award Notice
Published: 2024-08-28
Buyer: MAVIR Magyar Villamosenergia-ipari Átviteli Rendszerirányító Zártkörűen Működő Részvénytársaság
Country: HU
Region: HU110
Contract type: Services
Procedure: Negotiated without a prior call for competition
CPV classification: 72250000: System and support services
Estimated value: 79639560 HUF
Award criteria: price

Technical requirements: Ajánlatkérő 2024. június 12. napján a Kbt. 103. § (1) bekezdése értelmében tájékoztatta a Közbeszerzési Hatóságot, hogy a Kbt. 98. § (2) bekezdés c) pontja, valamint a 307/2015 (X.27) Korm. rendelet 15. § (1) bekezdés c) pontja alapján hirdetmény nélküli tárgyalásos eljárást indít „M2M rendszer és kapcsolódó eszközök támogatása” tárgyban.
Ajánlatkérő a Kbt. 103. § (1) bekezdésének megfelelően tájékoztatta a Közbeszerzési Hatóságot, valamint csatolta a hirdetmény nélküli tárgyalásos eljárás jogalapjának alkalmazhatóságát igazoló dokumentumokat. Ajánlatkérő igazolta, hogy a szerződés kizárólagos jog védelme miatt kizárólag egy, az ajánlattételre felhívott gazdasági szereplővel köthető meg. Ajánlatkérő csatolta az ajánlattételre felhívott gazdasági szereplő kizárólagos jogáról szóló nyilatkozatát a beszerzés tárgya tekintetében.
Ajánlatkérő előadta, hogy a villamosenergia elszámolások alapjául szolgáló alapmennyiségek mérését a hálózati engedélyesek és köztük a MAVIR ZRt. mint átviteli rendszerirányító a 2007. évi 86. tv (Vet) 40-45.§ felhatalmazása alapján végzik. A MAVIR felelősségi körébe tartozó elszámolási mérési feladatokat a MAVIR elszámolási Mérési Központja (MKp) látja el. 2016-ban a MAVIR ZRt. pilot jelleggel megrendelt és üzembe helyezett 20 db olyan kommunikációs eszközt az ajánlattételre felkért gazdasági szereplőtől, amely más hazai publikus szolgáltatók hálózata mellett támogatta az akkor új 450 MHz-es mobil hálózaton történő LTE kommunikációt is. Az eszközöket a MAVIR az elszámolási mérők adatkommunikációjának biztosításához rendelte meg. A Szállító szerződéses kötelmei kiterjedtek a szállításon túl a kommunikációs eszközök egy megnevezett, a mérőhálózatban MAVIR által ~95%-ban alkalmazott villamos mérőhöz történő illesztésre és a Mérési Központtal való többféle (push és pull jellegű), köztük egy speciális, egyedi, titkosított, fájlszintű kommunikáció kialakítására is. Szerződéses elvárás volt egy távoli paraméterező alkalmazás vagy felület biztosítása is. Az ajánlattételre felkért gazdasági szereplő eszközként saját fejlesztésű és gyártású IPS-330 eszközét szállította, melyet az illesztési elvárásoknak megfelelően testre szabott, távoli paraméterező szoftverként pedig saját fejlesztésű M2M rendszerét szállította, mely az elvárt távoli eszköz paraméterezési képességet biztosította. Az ajánlattételre felkért gazdasági szereplő az M2M és az IPS eszközök viszonylatában már akkor rendelkezett egy saját fejlesztésű, széleskörű üzemi információt biztosító felügyeleti/monitorozási protokollal, melynek segítségével az eszközök mind magukról, mind pedig az általuk használt mobil hálózatról részletes adatokat képesek küldeni a központi felügyeleti (M2M) rendszer felé, ahol azok számos módon megjeleníthetők, elemezhetők. A következő években felfutó jelleggel bővült az LTE450 képes eszközpark további IPS-330-as eszközökkel. Az üzemeltetési tapasztalatok alapján megfogalmazott igények alapján pedig mind az eszköz maga fejlődött, mind pedig annak felügyeleti lehetőségei, az M2M rendszer funkciói évről-évre gazdagodtak.
Ajánlatkérő előadta továbbá, hogy a MAVIR ZRt. feladatainak ellátásához használt M2M Rendszer az ajánlattételre felkért gazdasági szereplő által szállított szoftvert használja. A szoftver fejlesztője és a hozzá kapcsolódó szerzői jogok kizárólagos tulajdonosa a gazdasági szereplő, akinek a hivatkozott szoftver és az M2M felügyeleti rendszer is kizárólagos szellemi termékének tekinthető. Az M2M felügyeleti rendszerre és annak verzióira vonatkozó kizárólagos jog körében kiemelendő körülmény, hogy a gazdasági szereplő kizárólagossága kiterjed a MAVIR ZRt. által használt felügyeleti rendszer javítási, hibaelhárítási, karbantartási, támogatási feladataira is.
A gazdasági szereplő nyilatkozata szerint a MAVIR ZRt-nél üzemelő M2M felügyeleti rendszer tekintetében a szoftverrendszer továbbfejlesztésére vagy támogatására harmadik fél jogosultsággal nem rendelkezik.
Ajánlatkérő nyilatkozata és a becsatolt dokumentumok alapján megállapítható, hogy a jelen beszerzés csak és kizárólag olyan feladatokat foglal magában, amelyekre az ajánlattételre felhívott gazdasági szereplő kizárólagos joga fennáll.
Ajánlatkérő megvizsgálta egy új monitorozó és felügyeleti rendszer beszerzésének, üzembe helyezésének és 4 évig történő támogatásának (1 év jótállás és 3 év támogatás) költségeit, az átállási munkák mennyiségét és az átállás időráfordítását. Ezen vizsgálat alapján készített költségbecslés szerint mintegy 150 millió Ft-os költséggel és a terepi átszerelési munkák mennyisége miatt kb. 2 éves átállási időintervallummal lehetne kalkulálni, amely sem anyagilag, sem az üzemeltetés folytonossága és biztonsága terén nem lehet reális alternatívája a jelen közbeszerzési eljárás tárgyának.
A fentiekből megállapítható, hogy Ajánlatkérő részére nem létezik más, reális alternatíva beszerzési igényének kielégítésére, valamint a verseny hiánya nem annak következménye, hogy Ajánlatkérő a közbeszerzés tárgyát a versenyt indokolatlanul szűkítő módon határozta meg.
A Közbeszerzési Hatóság Elnöke a Kbt. 189. §-a alapján a szükséges vizsgálatokat elvégezte, a vizsgálata során megállapította, hogy a hirdetmény nélküli tárgyalásos eljárás jogalapjának megalapozottsága megállapítható.
M2M rendszer és kapcsolódó kommunikációs eszközök támogatási szolgáltatása, ennek keretében karbantartás, hibaelhárítás, szakértői tevékenység végzése.

1. A kapcsolódó kommunikációs eszközök támogatása
Az M2M rendszerhez kapcsolódó kommunikációs berendezések illesztési és működési problémáinak elhárítása kapcsán Ajánlattevő látja el a felmerülő műszaki feladatok megoldásának szakértői támogatását. A támogatás kizárólag saját (IPS) eszközeinek szoftvereire terjed ki.
2. Szakértői tevékenységek
A szakértői tevékenységek kapcsán Ajánlattevő tanácsot ad a rendszer beállított paramétereinek módosítására a hatékonyság növelésének érdekében, az Ajánlatkérő egyetértése esetén a változtatásokat elvégzi. Ajánlattevő a rendszer hibás működése esetén Ajánlatkérő igényei szerint részt vesz a hiba okának beazonosításában.
3. Hibaelhárítás
Hibaelhárítás keretében Ajánlattevő az Ajánlatkérő M2M rendszerében bekövetkező hibák vagy nem megfelelő működések okait vizsgálja meg, és helyreállítja az M2M rendszer helyes működését.

A fentebb leírt támogatási, karbantartási feladatokat havidíj ellenében végzi el Ajánlattevő. A havidíj (átalánydíj) 16 órás
feladatvégzésre vonatkozik. Az adott havi feladatokat munkanapokon, munkaidőben az Ajánlatkérővel egyeztetetten kell elvégeznie Ajánlattevőnek.
Ha a fent részletezett tevékenységek elvégzésére a havi 16 órát meghaladó időtartamban kerülne sor, a támogatás a műszaki leírás 1.5 pontjában megadott eseti helyszíni és/vagy eseti szakértői támogatás keretében történik. Ajánlatkérő megrendelése alapján. Az eseti helyszíni és/vagy eseti szakértői támogatás opcionálisan lehívható óradíjas szolgáltatás.

A részletes előírásokat a műszaki leírás és a szerződéstervezet tartalmazza.
M2M rendszer és kapcsolódó kommunikációs eszközök támogatási szolgáltatása, ennek keretében karbantartás, hibaelhárítás, szakértői tevékenység végzése, 48 hónap időtartamban, 2025. január 1-jével kezdődően az alábbiak szerint:

1. A kapcsolódó kommunikációs eszközök támogatása
Az M2M rendszerhez kapcsolódó kommunikációs berendezések illesztési és működési problémáinak elhárítása kapcsán Ajánlattevő látja el a felmerülő műszaki feladatok megoldásának szakértői támogatását. A támogatás kizárólag saját (IPS) eszközeinek szoftvereire terjed ki.
2. Szakértői tevékenységek
A szakértői tevékenységek kapcsán Ajánlattevő tanácsot ad a rendszer beállított paramétereinek módosítására a hatékonyság növelésének érdekében, az Ajánlatkérő egyetértése esetén a változtatásokat elvégzi. Ajánlattevő a rendszer hibás működése esetén Ajánlatkérő igényei szerint részt vesz a hiba okának beazonosításában.
3. Hibaelhárítás
Hibaelhárítás keretében Ajánlattevő az Ajánlatkérő M2M rendszerében bekövetkező hibák vagy nem megfelelő működések okait vizsgálja meg, és helyreállítja az M2M rendszer helyes működését.

A fentebb leírt támogatási, karbantartási feladatokat havidíj ellenében végzi el Ajánlattevő. A havidíj (átalánydíj) 16 órás feladatvégzésre vonatkozik. Az adott havi feladatokat munkanapokon, munkaidőben az Ajánlatkérővel egyeztetetten  kell elvégeznie Ajánlattevőnek.

Ha a fent részletezett tevékenységek elvégzésére a havi 16 órát meghaladó időtartamban kerülne sor, a támogatás a műszaki leírás 1.5 pontjában megadott eseti helyszíni és/vagy eseti szakértői támogatás keretében történik. Ajánlatkérő megrendelése alapján.
Az eseti helyszíni és/vagy eseti szakértői támogatás opcionálisan lehívható óradíjas szolgáltatás.

A részletes előírásokat a műszaki leírás és a szerződéstervezet tartalmazza.


Winner: Intelliport Solutions Kft.
Award value: 59512471
Number of bids: 1